มีติ่งที่ปากทวารหนักหลายหัว เจ็บ แสบ มีน้ำไหลซึมออกมาด้วยค่ะเป็นน้ำสีเหลืองจางๆ แต่ลองเอาทิชชูซับที่ปากทวาร มีคราบเหลืองๆติดออกมาลักษณะคล้ายตกขาวที่เป็นสีเหลืองออกเขียวเล็กน้อย รู้สึกเจ็บที่ติ่งตลอดเวลา ทั้งเดินและนั่ง เวลาถ่ายจะเจ็บและแสบมากจนไม่อยากนั่งถ่ายต่อเลยค่ะ ปวดท้องอยากถ่ายแต่ถ่ายไม่ไหวเพราะเจ็บและแสบมาก ตอนนี้ทานยาแก้ริดสีดวงตราปลามังกรอยู่ค่ะ อาการแบบนี้ใช่ริดสีดวงมั้ยคะ ต้องทานยาอะไรคะ ต้องใช้ยาเหน็บด้วยมั้ยคะ หากไม่สะดวกไปพบแพทย์ ด้วยเหตุค่าใช้จ่าย มียาอะไรรักษาได้บ้างคะ
สวัสดีค่ะ ติ่งที่ปากทวารหนัก ซึ่งมีหลายอัน เจ็บแสบ มีน้ำเหลืองซึม อาจเป็น1. ฝีคัณฑสูตร ซึ่งเป็นฝีที่เกิดข้างในทวารหนัก แต่เกิดเส้นทางภายในที่หนองกัดเซาะจนเป็นโพรงและกลายมาเป็นก้อนฝีที่บริเวณใกล้กับรูทวารหนักให้เห็น อาการคือจะปวดข้างในทวารหนัก โดยเฉพาะเวลาถ่ายอุจจาระ และจะมีอาการบวมและปวดตรงบริเวณรอบๆ รูทวารหนัก ซึ่งการที่นื่อเยื่อบวม อาจทำให้ดูเหมือนเป็นก้อนหรือติ่งได้ นอกจากนี้ จะมีน้ำเหลืองหรือหนองซึมออกจากรูที่ผิวหนังบริเวณใกล้กับทวารหนักเป็นๆ หาย2. ริดสีดวงทวารชนิดภายนอก จะเห็นเป็นติ่งเนื้อหรือก้อนเนื้อยื่นออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวดได้ และหากเกิดลิ่มเลือดขึ้นในหลอดเลือดที่โป่งพอง ก็จะทำให้ปวดและเจ็บมากได้ แต่ก็ไม่น่ามีน้ำเหลืองหรือหนองไหลออกมาจากก้อน ยกเว้นมีการอักเสบติดเชื้อเกิดขึ้นที่ก้อนของริดสีดวงขึ้นมา ซึ่งอาจเกิดจากการโดนเสียดสีบ่อยๆ หรือการใช้นิ้วมือไปแคะ แกะ บีบก้อน3. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนัก หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อหรือก้อนเนื้อขึ้นมาได้ แต่ก็ไม่น่ามีน้ำเหลืองหรือหนองไหลออกมาจากก้อน เช่นกัน ยกเว้นมีการอักเสบติดเชื้อเกิดขึ้นเหมือนกับริดสีดวงดังกล่าวไปแนะนำว่าควรต้องไปพบแพทย์ เพื่อตรวจว่าเกิดจากสาเหตุใดและให้การรักษาค่ะ เพราะการมีน้ำเหลืองหรือหนองไหลออกมา แสดงว่าต้องการมีการอักเสบติดเชื้อเกิดขึ้น ไม่ว่าจะเป็นอะไรอยู่ก็ตาม หากไม่รักษาอาการติดเชื้อให้หาย โรคที่เป็นอยู่ก็อาจรุนแรงขึ้นได้ค่ะ ทั้งนี้ หากมีสิทธิการรักษาใดๆ อยู่ ไม่ว่าจะสิทธิบัตรทอง (สิทธิ 30 บาท) สิทธิประกันสังคม ก็จะสามารถไปรักษาโดยไม่ต้องเสียค่าใช้จ่ายอะไรค่ะ ในเบื้องต้น ก็ควรพยายามอย่าให้มีอาการท้องผูก และอย่าให้อุจจาระแข็งด้วย โดยการดื่มน้ำเปล่ามากๆ วันละ 8-10 แก้ว เน้นทานผักและผลไม้สด ลดปริมาณการทานเนื้อสัตว์ลง หลีกเลี่ยงการดื่มแอลกอออล์ และไม่ควรเบ่งถ่ายอุจจาระหรือนั่งถ่ายอุจจาระนานไป เป็นต้น นอกจากนี้ ก็ควรไม่ควรใส่กางเกงชั้นในและกางเกงที่รัดแน่นจนเกินไปค่ะ